на всички тези средства и следователно не успя да установи с достатъчна степен на вероятност дали всички налични суми по други капиталови сметки на Jushi Egypt са били насочени и прехвърлени от CNBM.
 (225)
 Ето защо Комисията прие по-предпазлив подход, като се съсредоточи единствено върху размера на внесения капитал, за който има голяма вероятност, че произхожда от CNBM. По-конкретно, Комисията взе предвид увеличението на внесения капитал от CNBM в Jushi (Китай) от 2011 г. насам, както и паралелното увеличаване на капитала на Jushi Egypt от 2012 г. насам. В резултат на това Комисията достигна до заключението, че 51 % от собствения капитал на Jushi Egypt (или 81,8 милиона щатски долара) е предоставен от CNBM чрез получените финансови средства от SASAC или SRF.
 (226)
 След като установи пълния размер на безвъзмездната финансова помощ, Комисията пристъпи към изчисляване на ползата, реализирана от Jushi Egypt през разследвания период, в съответствие с членове 6 и 7 от основния регламент. Ползата от безвъзмездната финансова помощ под формата на увеличения на капитала трябва да бъде отнесена към разглеждания период, като се вземе предвид амортизационният период на собствения капитал, който не е дълготраен актив и по тази причина обикновено попада в обхвата на разпоредбите на член 7, параграф 4 от основния регламент, отнасящи се до разпределянето.
 (227)
 Поради липсата на съдействие от Jushi Egypt в отговор на искането за информация Комисията не разполага с допълнителна информация за конкретните договорености относно използването на безвъзмездната финансова помощ, свързана с инвестициите в дружествен капитал от SASAC или SRF. В случая с гумите Комисията амортизира безвъзмездните средства за период от седем години, защото това съответстваше на средната продължителност на инвестициите на SRF и на друг одобрен заем, сключен за тази сделка (87). При липсата на съдействие и конкретно споразумение между акционерите в този случай Комисията реши да следва консервативен подход и да приложи средния полезен живот на активите на Jushi Egypt с презумпцията, че финансирането е било използвано за покриване на дефицита на инвестиционния проект в съответствие с член 7, параграф 3 във връзка с член 7, параграф 4 от основния регламент, в който се предвижда, че може да се използва различен амортизационен период, ако обстоятелствата го налагат. Въз основа на това Комисията използва амортизационен период от дванадесет години.
 (228)
 Всички констатирани субсидии бяха установени по отношение на общия оборот на дружеството. Размерът на субсидията след това бе съотнесен към оборота от разглеждания продукт, продаван в Европейския съюз.
 (229)
 В резултат на това бе изчислена субсидия в размер на 2,01 %.
 3.3.3.6. Коментари относно подкрепата за капиталови инвестиции
 (230)
 След окончателното разгласяване производителят износител заяви, че Комисията не е доказала, че собственият капитал е предоставен от CNBM и по-специално, че той не идва от печалбите на China Jushi или Jushi Group. Дружеството заяви също така, че Комисията не е обяснила защо са давани средства от CNBM на China Jushi всяка година от 2010 г. насам, но тези средства са прехвърляни на Jushi Group и Jushi Egypt само през някои от тези години. Дружеството изказа и твърдението, че Комисията не е доказала,